《送王子充潘生之金陵兼简杨宗敏》
明代·童冀

故人八月下金陵，秋水扬帆似建瓴。王掾有才头最黑，潘郎多病发犹青。

西风燕去乌衣巷，落日人归白下亭。闻道扬雄频在告，闭门定草太玄经。

作者简介：浙江金华人，字中州。洪武时征入书馆。与宋濂、姚广孝等相唱和。出为全州教官，官至北平教授。以罪死。有《尚絅斋集》。